  Виталий Пронин Усто экспортёръёс пӧлы шедизы: «Ижнефтемаш», «Редуктор», «Е-Рейл» огазеяськонъёс.Тодмо луизы «Устоез инвестор - 2014» но «Устоез экспортёр - 2014» вожвылъяськонын вормисьёс.2014-тӥ арын шаерамы 89,8 миллиард манет тыр инвестициос кыскемын. Республикалэн палэназ вуз каремын 1 миллиард 871 миллион доллар тыр. Азьвыл аръёсын ӵошатыса, экспорт 4,8 проценты йылэмын - 1 миллиард 222,3 миллион доллар люкаськиз.«Устоез инвестор» конкурс нырысьсэ ялэмын вал 2007-тӥ арын. Озьы со сямлы пыӵаз - арлы быдэ ортчылэ. «Устоез экспортёр» ӵошатскон усьтӥськиз 1999-тӥ арын. Кылем арын 17-тӥзэ радъяськиз.Конкурсэ оглом 20 куриськон вуиз. Усто инвесторен лыдъямын: «Удмуртнефть», «Аксион-холдинг» огазеяськонъёс, Сарапулысь электрогенераторной но Ижысь «Купол» заводъёс, «Колос» эштос.Усто экспортёръёс пӧлы шедизы: «Ижнефтемаш», «Редуктор», «Е-Рейл» огазеяськонъёс. Устоез менеджерен лыдъямын Сарапулысь электрогенераторной заводысь Анатолий Золотарёв.Ольга Корепанова Туспуктэм: Удмурт Правительство  Теги: удмуртшаер экономика  